Ampliat el termini per a demanar la targeta per a estacionar a Ciutat Vella
07 de gener 2019

![](/media/rfsds0vu/91_img_9419_c.jpg)  
  

La delegació de Policia Local de l'Ajuntament de Sagunt amplia el termini de sol·licitud de la targeta posada a la disposició de la ciutadania de Ciutat Vella que permet identificar el seu vehicle per a l’aparcament de manera autoritzada.

  

La iniciativa s'ha posat en marxa amb l'objectiu de preservar l'entorn del centre històric i no saturar-lo de cotxes, així es distribuiran targetes que autoritzen els vehicles que necessiten aparcar dins de la zona.

  

El delegat de Policia Local, Enric Ariño, ha explicat que “**per a fiscalitzar eixa funció de qui està o no autoritzat la targeta és un element fonamental. Tothom que tinga una necessitat d'aparcar en el barri antic se li donarà la targeta. És la manera d'identificar fàcilment qui o no estarà autoritzat"**.

  

A més, el regidor ha assenyalat que els veïns que no tinguen targeta no seran sancionats: “**Des del departament de Policia continuarem amb la tramitació de les targetes de Ciutat Vella, atés que hi ha hagut una certa desinformació probablement s'ha generat una alarma amb la idea que s'anava a sancionar les persones que no tinguen targeta i això no és veritat, per no tindre targeta no se sancionarà a ningú, el que passa és que la targeta és l'element clau i fonamental per a saber qui està autoritzat o no**”. El regidor ha afegit que hi ha casos molt evidents que és la persona que viu i té el cotxe allí matriculat, però hi ha una altra gamma de casos que no podem saber si tenen algun dret o no a l'hora d'accedir a la zona antiga per a aparcar el seu vehicle perquè és una zona molt saturada des del punt de vista de l'aparcament. “**Animem a totes aquelles persones que tinguen necessitat d'aparcar en el barri antic i tinguen justificació d'estacionament a demanar la targeta**”, ha finalizat Ariño.

  

Les persones interessades a sol·licitar la targeta han de fer-ho a través del Servici d'Atenció i Informació al Ciutadà (SAIC), on emplenaran una instància amb les seues dades i en uns quinze dies podran recollir la targeta en les dependències de la Policia Local de l’edifici de l’Ajuntament de Sagunt. És important tindre en compte que, per a poder recollir la targeta, els veïns i veïnes que la sol·liciten hauran de presentar el resguard d'haver entregat la instància prèviament.

*   [](http://www.facebook.com/sharer.php?u=https://aytosagunto.es/va/actualitat/ampliat-el-termini-per-a-demanar-la-targeta-per-a-estacionar-a-ciutat-vella/ "Facebook")
*   [](http://twitter.com/share?url=https://aytosagunto.es/va/actualitat/ampliat-el-termini-per-a-demanar-la-targeta-per-a-estacionar-a-ciutat-vella/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ampliat-el-termini-per-a-demanar-la-targeta-per-a-estacionar-a-ciutat-vella/ "Linked In")
*   [](mailto:?body=https://aytosagunto.es/va/actualitat/ampliat-el-termini-per-a-demanar-la-targeta-per-a-estacionar-a-ciutat-vella/)